open-index/open-wikipedia-markdown huggingface dataset:
سوفیان ئەمرابەت

**سوفیان ئەمرابەت** (؛ لەدایکبووی ٢١ی ئابی ١٩٩٦) یاریزانێکی پیشەگەری تۆپی پێیە، ناوەڕاستکاری بەرگریی یانەی مانچستەر یونایتد و ھەڵبژاردەی تۆپی پێی مەغریبە.

ئەمرابەت دەرچووی لاوانی یانەی یترێختی ھۆڵەندی بوو، یەکەم دەرکەوتنی لە تشرینی دووەمی ٢٠١٤ بوو. لە شووباتی ٢٠١٧ پەیوەندی بە یانەی فاینۆرد کرد و یەک ساڵ مایەوە. دواتر دەچێتە یانەی بروخی بەلجیکی، لەوێشەوە یانەی ھێلاس ڤێرۆنای ئیتاڵی بە خواستن گواستیەوە، دواتر کڕی و ڕاستەوخۆ لە کانوونی دووەمی ٢٠٢٠ بە فیۆرێنتینای فرۆشت. لە ئەیلوولی ٢٠٢٣ مانچستەر یونایتد بە خواستن گواستیەوە.

لە ئاستی نێونەتەوەیی، ئەمرابەت نوێنەرایەتی لاوانی ھۆڵەندا و مەغریبی کردووە، لە ئازاری ٢٠١٧ یەکەم یاری بۆ ھەڵبژاردەی تۆپی پێی مەغریب کرد.

## کاروانی وەرزشیی یانە
### یترێخت
ئەمرابەت لە ٢٠٠٧ چووە نێو لاوانی یترێخت، لە ٢ی تشرینی دووەمی ٢٠١٤ یەکەم دەرکەوتنی لە تیمی یەکەمی یانەکە بوو. ٣ وەرز مایەوە.

### فاینۆرد
ئەمرابەت لە ھاوینی ٢٠١٧ بەرامبەر بە ٤ ملیۆن یۆرۆ فاینۆرد گواستیەوە، گرێبەستەکەی بۆ ماوەی ٤ ساڵ بوو. 

### بروخ
لە ئابی ٢٠١٨، یانەی بروخی بەلجیکی بە گرێبەستێکی ٤ ساڵی گواستیەوە و لە بەرامبەردا ٢٫٥ ملیۆن یۆرۆیدا بە فاینۆرد. لە ئابی ٢٠١٩ بە خواستن بۆ ھێلاس ڤێرۆنای نارد.

### ھێلاس ڤێرۆنا
دوای ئەوەی لە ئابی ٢٠١٩ بە خواستن گواستیەوە بە توانای کڕین، لە کانوونی دووەمی ٢٠٢٠ بە ٣٫٥ ملیۆن یۆرۆ کڕی. پاش کڕینی بە ٢٠ ملیۆن یۆرۆ بە فیۆرێنتینای فرۆشت، گرێبەستەکەی ١٫٥ ملیۆن یۆرۆ زیادەی لەگەڵ بوو. تا کۆتایی گرێبەستەکەی، ئەمرابەت بە خواستن لە ھێلاس ڤێرۆنا مایەوە. خەڵاتی باشترین یاریزانی وەرزی یانەکەی وەرگرت. 

### فیۆرێنتینا
لە ٢٦ی ئەیلوولی ٢٠٢٠، ئەمرابەت یەکەم دەرکەوتنی بەرامبەر بە ئینتەر میلان بوو، کە ٤-٣ دۆڕان. ئەمرابەت بەشدار بوو یە یاری کۆتایی خولی کۆنفرانسی ئەورووپیی ٢٠٢٣، کە ٢-١ دۆڕان.

### مانچستەر یونایتد
مان یونایتد ئەمرابەتی لە ١ی ئەیلوولی ٢٠٢٣ بە خواستن و بەرامبەر بە ٨٫٥ ملیۆن پاوەند گواستەوە، گرێبەستەکەی تا کۆتایی وەرزە و بژاردەی کڕینی بە ٢١٫٤ ملیۆن پاوەندی تێدایە. لە ٢٣ی ئەیلوول یەکەم دەرکەوتنی لە خولی ئینگلیزی بەرامبەر بە بێرنلی و لە خولەکی ٨٩ بوو.

## کاروانی وەرزشیی نێونەتەوەیی
### ھەڵبژاردەی خوار ١٥ ساڵانی ھۆڵەندا
ئەمرابەت لەدایکبووی ھۆڵەندایە، بۆیە دەیتوانی بۆ ھۆڵەندا و مەغریب یاریی بکات. لەسەرەتادا، نوێنەرایەتی ھۆڵەندای کرد و ٤ جار دەرکەوت.

### مەغریب
ئەمرابەت بانگھێشتکرا بۆ ھەڵبژاردەی خوار ١٧ ساڵانی مەغریب، لە جامی جیھانیی خوار ١٧ ساڵانی فیفای ٢٠١٣ بەشداریکرد و ٣ جار دەرکەوت.

لە ٢٨ی ئازاری ٢٠١٧، یەکەم دەرکەوتنی بۆ ھەڵبژاردەی مەغریب لە یارییەکی دۆستانە بوو بەرامبەر بە توونس، کە ١-٠ براوەبوون. بانگھێشتی جامی جیھانیی فیفای ٢٠١٨ کرا.

ئەمرابەت بۆ جامی جیھانیی فیفای ٢٠٢٢ بانگھێشتکرا، کە مەغریب پلەی چوارەمی بەدەستھێنا.

## سەرچاوەکان
* 

پۆل:زیندووان
پۆل:لەدایکبووانی ١٩٩٦
پۆل:یاریزانانی جامی جیھانیی فیفای ٢٠١٨
پۆل:یاریزانانی جامی جیھانیی فیفای ٢٠٢٢
پۆل:یاریزانانی ھەڵبژاردەی تۆپی پێی مەغریب
پۆل:یاریزانانی یانەی تۆپی پێی مانچستەر یوونایتد
پۆل:یاریزانانی پرێمیەرلیگ
پۆل:یاریزانانی خولی تۆپی پێی ئیتالیا
سێیەم کۆنترین زانکۆ لە ئینگڵتەڕا

****

**سێیەم کۆنترین زانکۆ لە ئینگڵتەڕا** دیبەتی سێیەم کۆنترین زانکۆ لە ئینگڵتەڕا لەوەتەی ناوەندی سەدەی ١٩یەم ئەم گفتوگۆیە بەردەوامە، کە ڕکابەرەکەی دەڵێت کە لە بنەڕەتدا باسەکە لەسەر زانکۆی دورهام کراوە وەک سێیەم کۆنترین زانکۆ کە بە فەرمی دانپێدانراوە (١٨٣٢) و سێیەم زانکۆیە کە بڕوانامە بەخشیوە (١٨٣٧) و زانکۆی لەندەن وەک سێیەم زانکۆ کە جاڕنامەی شاهانەی پێبەخشرا (١٨٣٦). و ئەمانەی تر بەم دواییانە ھاتنە ناو گفتوۆگۆکە زانکۆی کۆلێژی لەندەن بەو پێیەی کە بە ناوی زانکۆی لەندەن (١٨٢٦) دامەزراوە و سێیەم کۆنترین دامەزراوەی زانکۆ بووە کە دەستی بە وانەوتنەوە کردووە (١٨٢٨) و کۆلێژی کینگ لەندەن (کە بە فەرمی بانگەشەی ئەوە دەکات کە چوارەم کۆنترین زانکۆیە لە ئینگلتەرا بەڵام لەلایەن هەندێک لە خوێندکارانەوە بانگەشە دەکرێت کە سێیەم دامەزراوەی زانکۆیە کە جاڕنامەی شاهانەی وەرگرتووە، لە ساڵی ١٨٢٩). زۆربەی مێژوونووسان دورهام وەک سێیەم کۆنترین زانکۆ لە وڵات دەناسێنن، ئەمەش بە پەیڕەوکردنی پراکتیکی ستاندارد لە چۆنیەتی پێناسەکردنی زانکۆ و چۆن بەشێوەیەکی مێژوویی جێبەجێکراوە.

## مێژوو
دوای دامەزراندنی زانکۆی ئۆکسفۆرد (ساڵی ١١٦٧) و زانکۆی کامبرێج (١٢٠٩)، زانکۆی نۆڕتامپتن لە ساڵی ١٢٦١ بە جاڕنامەی شاهانەی هێنری سێیەم دامەزراوە.

## تێبینییەکان

## سەرچاوەکان
* 


## بەستەرە دەرەکییەکان

پۆل:مێژووی زانکۆی دورھام
پۆل:خوێندنی باڵا لە ئینگڵتەڕا
پۆل:مێژووی خوێندنی باڵا لە شانشینی یەکگرتوو
شارستانی پێی

**شارستانی پێی** (چینی سادەکراو:沛县; چینی دێرین: 沛縣; خوێندنەوە، پێی سیان) شارستانێکە لە ژێر بەڕێوەبەرایەتی شاری سوژۆو، پارێزگای جیانگسو لە چین. ھاوسنوورە لەگەڵ شارەکانی ئاست پارێزگای شاندۆنگ بەرەو باکووری ڕۆژاوا، و زاوژوانگ بەرەو باکووری ڕۆژھەڵات، و دەکەوێتە سەر ڕۆژاوای قەراغ دەریاچەی نانسی. ڕووبەرەکەی بە ١،٥٧٦ کیلۆمەتر چوارگۆشە خەمڵینراوە، و بەپێی سەرژمێری ٢٠١٠ ژمارەی دانیشتووانی بە ملیۆنێک و ١٤١ ھەزار و ٩٣٥ کەس خەمڵینراوە.

و شارستانەکە ١٥ شارۆچکەی تێدایە.

## سەرچاوەکان
* 


## بەستەرە دەرەکییەکان

* وێبگەی فەرمی  (بەچینی)
گرامەرلی

**گرامەرلی** ئەپڵیکەیشنی تۆڕی ھەوری ئەمریکی یارمەتیدەریی نووسینە، کە پێداچوونەوە بە ھەڵەکانی ڕێنووسی، ڕێزمان، خاڵبەندی، ڕوونی، لەیەکگەیشتن و چاکردنی ھەڵەکانە لە نووسینی ئینگلیزی، کە لە بەرامبەردا پێشنیاری چاکسازی بۆ ھەڵە دیاریکراوەکان دەکات. ھەروەھا ڕێگە بە بەکارھێنەران دەدات کە شێواز و تۆن، و ناوەڕۆکی تایبەت بەخۆیان ھەبێت.

لە ٢٠٠٩ لەلایەن سێ کەس کرایەوە بە ناوەکانی ئەلێکس شێڤچێنکۆ، ماکس لیتڤین، دمیترۆ لایدێر. گرامەرلی وەک بەرنامەیەکی سەربەخۆ بەردەستە بۆ بەکارھێنان بەشێوەی زیادکراوەی براوەسەر، پرۆگرامی سەر دیسکتۆپ، و وەک کیبۆردی موبایلە زیرەکەکان.

گرامەرلی لەلایەن کۆمپانیای گرامەرلی گەشەیپێدراوە. ناوەندەکانی دەکەوێتە سان فرانسیسکۆ، کالیفۆڕنیا. و ئۆفیسەکانی لە کیێڤو نیویۆرک، ڤانکۆڤەر، بەرلین.

## مێژوو
کۆمپانیاکە لەلایەن ئەلێکس شێڤچێنکۆ، ماکس لیتڤین، دمیترۆ لایدێر لە ٢٠٠٩ کرایەوە. کە ھەروەھا دروستکەری درۆپبۆکسیش بوون، کە پشکنین بۆ دەقی دزەپێکراو دەکات. گرامەرلی سەرەتا بۆ قوتابیانی زانکۆ کرابوو تا ئینگلیزیان باشتر بکەن بەڵام دواتر بە ھەموو ئەوانە پێشکەش کرا کە دەیانەوێت ئینگلیزیان باشتر بکەن.

لە ساڵی ٢٠١٨، لێکۆڵەرێکی ئاسایشی کۆمپیوتەر لە گووگڵ ھەڵەیەکی لە زیادکراوی گرامەرلی دۆزیبۆوە لە وەشانی بێتاکەی، کە تێیدا کە نیشانەکانی ڕێگەدانی بۆ وێبسایتەکان ئاشکرا دەکرد و ڕێگەی بە بەدەست گەیشتنی بەڵگەنامەکان و داتای یوزەری دەدا. لەدوای چەن کاتژمێرێک، کۆمپانیاکە چارەسەرەیییەکی خێرای بڵاوکردەوە و باسی لەوە کرد کە ھیچ بەڵگەیەکی تیادا نەدۆزییەوە ببیتە ھۆی بەدەست گەیشتنی داتای یوزەر. دواتر لە کانوونی یەکەم، گرامەرلی پرۆگرامی بەگ باونتی کارا کرد و ئۆفەری سەد ھەزار دۆلاری کرد بۆ ھەر ھاکەرێکی کڵاو سپی دانا کە بتوانێت دەستی بگات بە زانیارییەکانی بەکارھێنەر.

لە کاردانەوەی بۆ ھێرشی ڕووسیا بۆ ئوکراینا گرامەرلی ھەموو پەیوەندییەکانی خۆی لەگەڵ بەکارھێنەرانی ڕووسیا و بیلاڕووس پچڕاندووە و باسیشی لەوە کرد ئەو قازانجەی لە ڕووسیا و بیڵارووسدا کراوە لەلایەن کۆمپانیاکەی دەیبەخشێت بە ئوکراینا؛ و ھەروەھا خزمەتگوزارییەکانی خۆی کردە خۆڕایی بۆ میدیای ئوکراینا کە بە ئینگلیزی ھەواڵەکانیان دەگەیاند.

لە نیسانی ٢٠٢٣، کۆمپانیاکە برھەمێکی بێتای خستە بازاڕاوە کە کار لەگەڵ ئەی ئای دەکات و پێی دەوترێت "Grammarly GO"، کە لەسەر مۆدێلی زمانەکانی جی-پی-تی-٣ بنیات نراوە. و و بەرنامەکە دەتوانێت داواکاری دەتوانێت شت دروست بکات و ناوەڕۆک بنووسێتەوە.

## سەرچاوەکان
* 

## بەستەرە دەرەکییەکان
* 

پۆل:ئەپلیکەیشنەکانی تۆڕی ھەوری
پۆل:تەختەکلیلەکانی ئەندرۆید
پۆل:دۆزەرەوەی لاسایکەرەوە
ئیمپراتۆر یوانی جین

**ئیمپراتۆر یوانی جین** (بە چینی سادەکراو: 晋元帝; چینی دێرین: 晉元帝; خوێندنەوە: جین یوان دی، لەدایکبووی ٢٧٦ تا ٣ی کانوونی دووەمی ٣٢٣) ناوی کەسی سیما ڕو (司馬睿)، ناوی ڕێز لێگیراو جینگوێن (景文), ئیمپراتۆری جین بوو، و یەکەم ئیمپراتۆری جینی ڕۆژھەڵات بوو. لە سەردەمەکەیدا ئیمپراتۆر لەدەستدانی دەسەڵات و ناوچەکانی جین لە باکوور بەخۆیەوە بینی، بەڵام پتەوکردنی ھێزی جین لە باشووری ڕووباری ھوایی و ڕۆژھەڵاتی سێ جۆرجەکە (ناوچە)، بۆ چەن نەوەیەک، جین مەترسی لەسەر نەبوو لەلایەن شانشینەکانی وو ھو لە باکوورەوە.

## سەرچاوەکان
* 

* *[[کتێبەکانی جین]]*, vol. ٦.
* *[[ژی ژی تۆنگجیان]]*, vols. 85, 86, 87, 88, 89, 90, ٩١.

## بەستەرە دەرەکییەکان

پۆل:فەرمانڕەوا چینییەکانی سەدەی چوارەمی زایینی
پۆل:فەرمانڕەوایانی دامەزرێنەر
جین لوین یانگ

**جین لوین یانگ** کارتۆنکێشێکی ئەمریکییە، و وانەبێژە لەسەر بابەتەکانی ڕۆمانی گرافیک و کۆمیک، و چالاکە لە کۆنفرانسی پەڕتووکی کۆمیک لە زانکۆ و قوتابخانە و کتێبخانەکاندا.

## کارەکان
دوای تەواوکردنی خوێندن لە ساڵی ١٩٩٥، یانگ بۆ ماوەی دوو ساڵ وەک ئەندازیاری کۆمپیوتەر کاری کردووە. بەڵام دوای پێنج ڕۆژ دەستی لەکارەکەی کێشاوەتەوە، و لە قوتابخانەیەکی ئامادەیی دەستی کرد بە وانەبێژیی زانستی کۆمپیوتەر. وەک مامۆستایەک لە دوای خوێندن و لە کۆتایی ھەفتەدا کۆمیکەکانی دەکێشا. لە ساڵی ١٩٩٦ یانگ دەستی کرد بە بڵاوکردنەوەی کۆمیکەکانی خۆی لە ژێر چاپی Humble Comics.

یانگ زنجیرە کۆمیکەکانی ئەڤەتار: دوایین ملکەچپێکەری ھەوا بۆ داڕک ھۆڕس کۆمیکس نووسیوە کە یەکەم بەرگی لە مانگی یەکی ساڵی ٢٠١٢ بڵاوکرایەوە.

## ژیانی تایبەتی
یانگ ھاوسەرگیری لەگەڵ تێریزا کیم کردووە، ئەو دوو ھاوسەرە خاوەنی چوار منداڵن.

## سەرچاوەکان

:پۆل:ئاڤاتار: دوایین ملکەچپێکەری ھەوا

پۆل:ڕۆماننووسانی پیاوی ئەمریکی
پۆل:زیندووان
پۆل:لەدایکبووانی ١٩٧٣
پۆل:وتارەکان بە دەقی زمانی چینی
ئەڤەتار: دوایین ملکەچپێکەری ھەوا ‒ درزەکە

***ئەڤەتار: دوایین ملکەچپێکەری ھەوا – درزەکە*** ڕۆمانێکی گرافیکییە لە سێ بەشدا بڵاوکراوەتەوە، لەلایەن جین یانگەوە نووسراوە. درێژەپێدەری زنجیرەی تەلەڤیزیۆنی ئەڤەتار: دوایین ملکەچپێکەری ھەوا و تەواوکەری چیرۆکی ئەفسانەی کۆراە، ھەردوو زنجیرە تەلەڤیزیۆنیەکەش لەلایەن مایکڵ دانتێ دیمارتینۆ و برایان کۆنێتزکۆ دروستکراون. *بەشی یەکەم* لە ٥ی ئازاری ٢٠١٤ و *بەشی دووەم* لە ٢٩ی تەمموزی ٢٠١٤ و *بەشی سێیەم* لە ١٨ی تشرینی دووەمی ٢٠١٤ بڵاوکرانەوە. دوای ڕووداوەکانی ڕۆمانی گرافیکی ئەڤەتار: دوایین ملکەچپێکەری ھەوا – گەڕانەکە ڕوودەدات.

## تێڕوانینی گشتی
درزەکە، سەرنجی ناوەڕۆکی چیرۆکەکە دەگۆڕێت بۆ لای ئەڤەتار ئانگ کاتێک دەست دەکات بە پرۆسەی دروستکردنی شاری کۆمار، بە پێچەوانەی کۆمیکی *[[ئەڤەتار: دوایین ملکەچپێکەری ھەوا – گەڕانەکە|گەڕانەکە]]* کە زیاتر سەرنجی لەسەر چیرۆکی بنەماڵەی شاھانەی نەتەوەی ئاگرە.

## سەرچاوەکان

پۆل:ئاڤاتار: دوایین ملکەچپێکەری ھەوا
پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:بەرنامە تەلەڤیزیۆنییەکان بە زمانی ئینگلیزی
پۆل:دووبارە دەرکەوتنەوە لە تەلەڤیزیۆن
پۆل:ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
پۆل:ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
پۆل:زانستی ئەفسانەکان لە کلتورە گەلییەکاندا
تاھیر بەھجەت مەریوانی

**تاهير بەهجەت مەریوانی :** (١٩٠٢ - ١٩٧١ ) ، پزیشکی وتاری پزیشکی-نووس و خاوەندێکی پڕۆژەی "نەشرییاتی کوردی- مەریوانی

## سەرەتای ژیان و خوێندنی
وێنۆک|'''تاهير بەهجەت مەریوانی'''
تاھیر بەھجەت کوڕی مەلا مەحموود کوڕی مەلا محەمەدئەمینی مەریوانییە، ١٩٠٢ لە سلێمانی لەدایک‌بووە. بە ھۆی ئەمین زەکی‌بەگەوە لە بەیتاڵخانە دامەزراوە. لە بەغدا خەیرییە ئیبراھیم دەباغی پوورزای زەکی بەسیمی ھێناوە. ساڵانی ١٩٣٠-١٩٣٨ پڕۆژەی (نەشرییاتی کوردی- مەریوانی)ی لەتەک مستەفا صائیب بنیات‌ناوە و سەرجەم ١٥ کتێب و نامیلکەی کوردییان بڵاوکردووەتەوە. ھەر بە کۆششی ئەمین زەکی‌بەگ خراوەتە ڕیزی ئەو قوتابییانە کە حکوومەت لەسەر حسێبی خۆی ناردوونیە دەرەوە بۆ خوێندن.

## ژیانی لە ئەمەریكا
لە ئەمریکا ڕشتەی نۆشداری (الطب)ی خوێندووە و ١٩٤٨ گەواھینامەی دکتۆرای لە بواری بەکتریۆلۆجی‌دا ھێناوە. دوو جار (١٩٥١ و ١٩٦٨) ھاتووەتەوە بۆ وڵات. لە ئەمریکا، دوو جار ژنی ھێناوە، سەرەتا ڕۆزالین، لەوەی دوایی (کاترین) کچێکی پەری ناوی بووە.

## بابەتی پزیشکیی
بابەتی پزیشکیی لە ١٩٤٨ بەدواوە لە (گەلاوێژ، ھەتاو، نزار، ژین)دا بڵاوکردووەتەوە . 

## كۆچی دوایی
دووەم سەفەر تووشی نەخۆشیی لەبیرچوونەوە ھاتووە. ڕۆژی ٣٠/١٠/١٩٧١ لە ئەمریكا کۆچی‌دواییی کردووە.

## سەرچاوەکان
ئەڤەتار: دوایین ملکەچپێکەری ھەوا ‒ گەڕانەکە

***ئەڤەتار: دوایین ملکەچپێکەری ھەوا – گەڕانەکە*** ڕۆمانێکی گرافیکییە، لەلایەن جین یانگەوە نووسراوە، لە ساڵی ٢٠١٣ لە سێ بەشدا بڵاوکراوەتەوە، درێژەپێدەری زنجیرەی تەلەڤیزیۆنی ئەڤەتار: دوایین ملکەچپێکەری ھەواە و دواتریش ئەفسانەی کۆرا، کە ھەردووکیان لەلایەن مایکڵ دانتێ دیمارتینۆ و برایان کۆنێتزکۆەوە دروستکراون. ئەم ڕۆمانە دوای ڕووداوەکانی ڕۆمانی گرافیکی ئەڤەتار: دوایین ملکەچپێکەری ھەوا ‒ بەڵێنەکە دێت.

## تێڕوانینی گشتی
*گەڕانەکە* سەرنج دەخاتە سەر ئەو نھێنییەی کە دەوری زوکۆی پاشای ئاگری داوە، بەتایبەت دایکی ونبووی زوکۆ و ئازولا، بە ناوی ورسا، کە ماوەیەکی زۆرە دیار نەماوە. ھەروەھا وردەکارییەکانی زیندانیکردنی شازادەی پێشووی ئاگر، ئازولا لە دامەزراوەیەکی دەروونی نەتەوەی ئاگر و ئاڵۆزیی پەیوەندییەکانی ڕابردووی نێوان ئۆزای و ورسا ئاشکرا دەکات.

کارەکتەرە سەرەکییەکان ئەندامانی بنەماڵەی نەتەوەی ئاگرن، بەتایبەتی زوکۆ و ئازولا. ئەڤەتار ئانگ و سۆکا و کاتارا یارمەتی خوشک و براکانی نەتەوەی ئاگر دەدەن بۆ دۆزینەوەی دایکە ونبووەکەیان.

جین یانگ ئاماژەی بەوەشکردووە، زنجیرەکە زیاتر لەسەر لایەنی سەروو سروشتی جیھانی ئەڤەتار دروست کراوە.

## سەرچاوەکان

پۆل:ئاڤاتار: دوایین ملکەچپێکەری ھەوا
پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:بەرنامە تەلەڤیزیۆنییەکان بە زمانی ئینگلیزی
پۆل:دووبارە دەرکەوتنەوە لە تەلەڤیزیۆن
پۆل:ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
پۆل:ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
پۆل:زانستی ئەفسانەکان لە کلتورە گەلییەکاندا
ئەڤەتار: دوایین ملکەچپێکەری ھەوا ‒ سێبەر و دوکەڵ

***ئەڤەتار: دوایین ملکەچپێکەری ھەوا – سێبەر و دوکەڵ*** چوارەمین ڕۆمانی گرافیکییە لە درێژەپێدانی زنجیرەی ئەنیمەیشنی ئەڤەتار: دوایین ملکەچپێکەری ھەوا کە لەلایەن مایکڵ دانتێ دیمارتینۆ و برایان کۆنێتزکۆ دروستکراوە. دوای ڕووداوەکانی *[[ئەڤەتار: دوایین ملکەچپێکەری ھەوا ‒ بەڵێنەکە|بەڵێنەکە]]* و *[[ئەڤەتار: دوایین ملکەچپێکەری ھەوا ‒ گەڕانەکە|گەڕانەکە]]* و *[[ئەڤەتار: دوایین ملکەچپێکەری ھەوا ‒ درزەکە|درزەکە]]* ڕوودەدات. وەک پاشکۆیەکی نزیک لە زنجیرە ڕەسەنەکەی، ئەو ڕووداوانەش نیشان دەدات کە پێش زنجیرەی *[[ئەفسانەی کۆرا]]* ڕوودەدەن.

## تێڕوانینی گشتی
سێبەر و دوکەڵ سەرنجەکان دەگەڕێنێتەوە بۆ شانشینی نەتەوەی ئاگر و خێزانە شاھانەییەکەی کە پێشتر لە پەڕتووکی *[[ئەڤەتار: دوایین ملکەچپێکەری ھەوا ‒ بەڵێنەکە|بەڵێنەکە]]* و گەڕانەکەدا ئاماژەی گرنگیان پێدابوو. بە یارمەتی ئەڤەتار ئانگ و ھاوڕێکانی دەبێت ململانێ لەگەڵ ھەڕەشەی کۆمەڵگەی ئۆزای نوێ بکەن، کە کۆمەڵەیەکن ھەوڵدەدەن پاشا زوکۆ لە کار لابدەن و باوکی لەکارلادراوی، ئۆزای بگەڕێننەوە سەر تەختی شاھانەی نەتەوەی ئاگر.

## سەرچاوەکان

پۆل:ئاڤاتار: دوایین ملکەچپێکەری ھەوا
پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:بەرنامە تەلەڤیزیۆنییەکان بە زمانی ئینگلیزی
پۆل:دووبارە دەرکەوتنەوە لە تەلەڤیزیۆن
پۆل:ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
پۆل:ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
پۆل:زانستی ئەفسانەکان لە کلتورە گەلییەکاندا
وێستگەی خولگەی مانگ

وێنۆک| پێشنیاری وێستگەی خولگەی مانگ<br />'''ئە.''' دەروازەکانی لکاندن

'''ب.''' پانێڵی خۆر
**وێستگەی خولگەی مانگ** وێستگەیەکی بۆشایی ئاسمانی پێشنیارکراوی ڕووسیایە کە لە خولگەی مانگدا دەسوڕێتەوە.  دیزاینەکە لە ساڵی ٢٠٠٧ لە کۆنفرانسێکدا لە سەنتەری ڕاهێنانی گەردوونناسەکانی گاگارین لە شاری ستار سیتی پێشکەشکرا، یەکێکە لە دوو بەشەکانی ژێرخانی مانگی ڕووسیا کە پلانی بۆ دانراوە، بەشەکەی تری بنکەیەک لەسەر ڕووی مانگە.

کۆمپانیای (لۆس) شەش دەرچەی لکاندن و ئاڕیێلی بەهێزی بۆ پەیوەندییەکان و بزوێنەری مانۆڕکردن و کۆنترۆڵکردنی هەڵوێست و پانێڵی خۆر و قۆڵێکی ڕۆبۆتی دەبێت، پێکهاتەکانی وێستگەکە لەسەر وەشانێکی زۆر قورس لە موشەکی ئەنگارا دەنێردرێنە دەرەوەی زەوی.

ڕووسیا ناڕەزایی خۆی لە ڕۆڵ و پێگەی خۆی لە دەروازەی مانگی نێودەوڵەتی دەربڕی، ئەمەش بووە هۆی ئەوەی وڵاتەکە پلان دابنێت بۆ وێستگەی مانگی خۆی زیاتر بچێتە پێشەوە لە بوارەکە، پێشنیار کراوە کە یەکەم مۆدیۆلی لۆس بۆ ساڵی ٢٠٢٥ بخرێتە بازاڕەوە،  ڕاپۆرتەکانی تر باس لەوە دەکەن کە ئێستا ناسا بەشداری تەواوی ڕووسیای لە دەروازەی نێودەوڵەتی قبوڵ کردووە، لە مانگی تشرینی یەکەمی ٢٠٢٠، دیمیتری ڕۆگۆزین ، بەڕێوەبەری گشتی دەزگای بۆشایی ڕۆسکۆسمۆس، ڕایگەیاند کە بەرنامەی دەروازەی مانگ زۆر "ئەمریکی سەنتەری"یە بۆ ئەوەی ڕۆسکۆسمۆس بەشداری تێدا بکات.  لە مانگی یەکی ساڵی ٢٠٢١ کۆمپانیای ڕۆسکۆسمۆس ڕایگەیاند کە بەشداری بەرنامەکە ناکات. 

## سەرچاوەکان

## بەستەری دەرەکی

* وێستگەی خولگەی مانگ، LOS

پۆل:گەردوون
کاروان عومەر

***کاروانی عومەر: بیرەوەرییە سیاسی و چاندییەکانی حەفتا ساڵی عومەر*** کتێبێکی ئەحمەد ئەغتاری نووسەر و مێژووناسی ئێرانییە. ئەم کتێبە بە شێوازێکی ژیاننامەیی نووسراوە، ژیان و یادەوەرییەکانی نووسەر تا تەمەنی حەفتا ساڵی دەگرێتەوە. ئەم کتێبە بە زمانی فارسی نووسراوە و بۆ یەکەمجار لە ساڵی ١٩٩٣ لە تاران، لە ٣٨٦ لاپەڕەدا چاپ کراوە.

ئێغتیاری لەم کتێبەدا بیرەوەرییەکانی بۆ چوار بەش دابەشکردووە، کە بریتین لە «گەنجی و زیندوویی ژیان»، «بیرەوەرییەکانی ٣٠ ساڵ وانەوتنەوە»، «بیرەوەرییەکانی چل ساڵ نوێنەرایەتی یاسایی» و «ئەنجامی ژیان».

ئەو ڕەخنەگرانەی باسیان لە کاروانی عومەر کردووە، زۆرجار بە ڕاپۆرتێکی ورد و سەرنجڕاکێشی ژیانی نووسەریان دەزانی و زیاتر گرنگییان دەدا بە یادەوەرییە دەسەڵاتدارەکانی ئەو سەرگەرمیانەی کە لە سەفەرەکانیدا ڕوویانداوە؛ بەڵام ئەو شیعرانەی کە لە ھەندێک شوێنی کتێبەکەدا نووسیویەتی، وەک کەموکوڕی تەکنیکی ناویان ھاتووە. عەباس پارتوڤی موغەدەم لە پێداچوونەوەی ئەم کتێبەدا، نووسینی ڕاشکاوانەی نووسەر بە یەکێک لە تایبەتمەندییە گرنگەکانی *کاروانی عومەر* دەزانێت و گرنگترین خەمی دەسەڵات لەم کتێبەدا بە «چاوپۆشیکردن لە مێژوو و ناسنامەی نەتەوەیی» ناودەبات.

بڵاوبوونەوەی کتێبی بیرەوەری و ژیاننامە لە حەفتاکانی سەدەی ڕابردوودا زیادی کرد و سەرنجی پیشەسازی چاپ و بڵاوکردنەوەی بۆ لای خۆی ڕاکێشا. زۆربەی نووسەرانی ئەم کتێبانە سیاسەتمەدار بوون، کە لە بیرەوەرییەکانیاندا سەرنجیان لەسەر کارلێکەکانیان لەگەڵ کەسانی دیکەی دەسەڵاتدار بوو، بەشداریی توێژەران و مامۆستایان لە نووسینی کتێبی ژیاننامەییدا کەمتر بوو. لەم نێوەندەدا کتێبەکەی *کاروانی عومەر* گرنگییەکی تایبەتی ھەبوو، چونکە نووسەرەکەی سیاسەتمەدار بوو، ھەروەھا توێژەر و مامۆستا بوو.

ئەحمەد ئەغتاری (٣ی حوزەیرانی ١٩٢٥–٢٧ی پووشپەڕی ٢٠١٩) زانای ئێرانی و لێکۆڵەری کەنداوی فارس و جوگرافیای مێژوویی و کولتووری ناوچەکانی باشووری ئێران بووە، ھەروەھا مامۆستای زانکۆیەکی ئێران بووە. زۆربەی ناوبانگ و دەسەڵاتدارەکانی دەگەڕێتەوە بۆ لێکۆڵینەوەکانی لە ناوچەی کەنداوی فارس و ھەر بەم ھۆیەشەوە بە «باوکی لێکۆڵینەوەکانی کەنداوی فارس» ناسراوە. کتێبی "کەنداوی فارس" لەمێژە لەلایەن یونسکۆ لە ئێران خەڵاتێکی تایبەتی پێبەخشراوە، ھەروەھا کتێبی *مێژووی مەسقەت، عومان، بەحرەین و قەتەر و پەیوەندییەکانیان لەگەڵ ئێران* ڕێزیان لێگیراوە. 

## نووسین و بڵاوکردنەوە
کتێبی *کاروانی عومەر،* بە ژێرنووسی *بیرەوەرییە سیاسی و کولتوورییەکانی حەفتا ساڵی عومەر*، ژیاننامەیەک بە زمانی فارسی لە نووسینی ئەحمەد ئەغتاری و لەلایەن خۆیەوە وەک بڵاوکەرەوە چاپکراوە. بێگومان کتێبەکە لە دەزگای چاپ و بڵاوکردنەوەی زانستی و ڕۆشنبیری چاپ کراوە. ئەغتاری دوای ئەوەی لە بەشی «ئەنجامی عومەر» دا بابەتەکانی بڵاونەکراوەی خۆی خستووەتە ڕوو، باسی ڕێکەوتی ٢٩ی خورداد ١٩٩١ی کردووە؛ بەڵام نووسینی کۆتایی *کاروان عومەر* لە تشرینی دووەمی ساڵی ١٩٩٢ تەواو بوو. ئەم کتێبە لە تاران لە ساڵی ١٩٩٣ بە تایپ سێتی من نووسراوە. ب. م، لە ٣٨٦ لاپەڕەدا و ھەزار دانە چاپ کراوە. ئەم کتێبە بە دوو شێوەیە چاپ کراوە: کاغەز و بەرگی ڕەق. نرخی لە کاتی بڵاوکردنەوەیدا ٤ ھەزار ڕیاڵ بووە، کە لە پشتەوەی کاغەزەکەدا ھاتووە. 

دوای بڵاوبوونەوەی وەشانی یەکگرتووی دوو کتێبی *یەکەمی* لەژێر ناوی *لارەستان کۆھن و فەرھەنگ لارەستانی* و پێش ڕاستکردنەوە و چاپکردنی *دیوان شیدای گراشی*، ھەروەھا پێش نووسینی کتێبی *سایح سیمۆرگ، ئەغتاری* کاروانی عومەری چاپ کرد.

## سەرچاوەکان
* 

پۆل:کتێبە فارسییەکان
ئەساسینز کرید: ئاشکراکردنەکان

**ئەساسنز کرید: ئاشکراکردنەکان** ()یارییەکی ڤیدیۆیییە کە لەلایەن کۆمپانیای یوبیسۆفت مۆنتریال پەرەی پێدراوە و بڵاوکراوەتەوە بە شێوازی کایەی دزێو و کایەی ئەکشن-سەرکێشی لە جیھانی کراوەدا. ئەم یارییە لە ١٥ی تشرینی دووەمی ٢٠١١ بۆ کۆنسۆلی پلەیستەیشن ٣ و ئێکس بۆکس ٣٦٠ بڵاوکرایەوە. وەشانی مایکرۆسۆفت ویندۆزی ئەم یارییە لە ٢٩ی تشرینی دووەمی ٢٠١١ بڵاوکرایەوە.

ئەم یارییە لە دەرھێنانی ئەلێکساندەر ئامانچیۆیە و لەلایەن مارتن شێلینگەوە بەرھەم ھێنراوە و ئەلێکساندەر براولت دیزاینی کردووە و بە بزوێنەری «ئەنڤیل» دیزاین و دروست کراوە. کاری ژەنینی گۆرانی و دەنگدان لەلایەن جێسپەر کید و لۆرن بالفەوە ئەنجامدراوە.

لەم یارییەدا، کارەکتەرە بەناوبانگەکانی یارییەکانی پێشووی ئەساسنز کرید وەک ئەلتەیر، ئیزیۆ ئودیتۆر و دێسمۆند مایڵز بەکارھێنراون.

چیرۆکی ئەم یارییە درێژە بە چیرۆکی وەشانی پێشووی ئەم زنجیرەیە دەدات بە ناوی ئەساسنز کرید: برۆزەرھوود. ئێزیۆ، دوای ڕووداوەکانی کتێبی (ئەساسنز کرید: برایەتی)، دەست دەکات بە دۆزینەوەی وەڵامی پرسیارەکانی سەبارەت بە پاشخانی بکوژەکان و باپیرە ئەفسانەیییەکەی، ئەلتەیر، بۆ قەڵای مەسیاف، شوێنێک کە تا چەند سەدەیەک پێش خۆی شوێنی ئامادەبوون و چالاکییەکانی ئەلتەیر و گرووپی بکوژەکان بووە. ئیزیۆ بەدوای دۆزینەوەی کتێبخانەیەکی نھێنیدا دەگەڕێت لەناو ئەم کۆمپاوندەدا کە ھی ئەلتەیر بووە.

یارییەکە لە چەند قۆناغێکی کاتیی جیاوازدا گێڕدراوەتەوە. ئێستا و ڕێنێسانس و جەنگە خاچپەرستەکان ماوەی کاتن کە لەلایەن کارەکتەرە جیاوازەکانەوە وێنا دەکرێن. ڕەوتی باڵادەستی یارییەکە لە سەردەمی ڕێنێسانس و چیرۆکی ئێزیۆ ئۆدیتۆرە، کە لە قوستەنتینە و مەسیاف و شوێنەکانی دیکەدا بەدوای وەڵامی پرسیارەکانیدا دەگەڕێت.

گۆڤاری باژیناما باس لە داھێنانەکانی وەک باشترکردنی میکانیزمی پێکھێنانی برایەتی بکوژەکان و خستنەڕووی تایبەتمەندی ھەستی ھەڵۆ و ھتد دەکات لەم یارییەدا و گەورەترین کەموکوڕی ئەم یارییە بە زیادەڕۆیی دووبارەبوونەوەی پرۆسەی شێوازی کایەکردنی ئەم یارییە دەزانێت. ھەروەھا ئای جی ئێن پێشوازی لە داھێنانەکانی یارییەکە کرد بەڵام پێی وایە کە ڕەوتی ئەم زنجیرەیە زۆر دووبارە بووەتەوە، لەگەڵ ئەوەشدا ئەم ماڵپەڕە باسی ئەم یارییەی کردووە وەک باشترین وەشانی ئەم زنجیرەیە لەم ژانرەدا و یارییەکی نایاب.

ئەم یارییە لە پلەیستەیشن ٣ ٣٫٨٣ ملیۆن دانە و لە ئێکس بۆکس ٣٦٠ ٣٫٩٠ ملیۆن دانە و لە ویندۆز ٠٫٤٥ ملیۆن دانە فرۆشراوە؛ بە گشتی زیاتر لە ٨ ملیۆن دانە لە سەرانسەری جیھاندا فرۆشراوە، تا ٩ی ئازاری ٢٠١٣.

## سەرچاوەکان
* 

پۆل:یارییەکانی ویندۆز
پۆل:پاشکۆکانی یارییە ڤیدیۆییەکان
پۆل:کایە ڤیدیۆییەکانی ٢٠١١
پۆل:یارییە ڤیدیۆییە دزێوەکان
پۆل:یارییەکانی پلەی ستەیشن ٤
پۆل:یارییەکانی پلەی ستەیشن ٣
پۆل:گەمەکانی ئێکس بۆکس وان
پۆل:یارییەکانی ئێکس بۆکس ٣٦٠
پۆل:ئەساسنز کرید
پۆل:کایە ڤیدیۆیییە تاک-یاریزان و فرەیاریزانەکان
پۆل:کایە سەرھێڵییە فرەیاریزانییەکان
پۆل:کایەکانی نینتێندۆ سویچ
پۆل:کایەکانی یوبی سۆفت
پۆل:ئەو کایە ڤیدیۆیییانەی لە کەنەدا پەرەیان پێدراوە
پۆل:کایە ڤیدیۆیییەکان بە بەکارھێنانی ھاڤۆک
پۆل:کایە ڤیدیۆیییە جیھان کراوەکان
پۆل:کایە ڤیدیۆیییەکان کە لەلایەن جێسپەر کید تۆمارکراون
پۆل:کایە ڤیدیۆیییەکان کە لە خەلافەتی عەباسیی سەدەی ١٢دا داندراون
پۆل:کایە ڤیدیۆیییەکان کە لە سووریا داندراون
پۆل:کایە بەرزکراوەکانی پلەیستەیشن ٤ پرۆ
پۆل:کایە ڤیدیۆیییەکان کە لە ٢٠١٢ داندراون
مانوێل نۆیەر

**مانوێل پیتەر نۆیەر** ( ; لەدایکبووی ٢٧ی ئازاری ١٩٨٦) یاریزانێکی پیشەگەری ئەڵمانییە و وەک گۆڵپارێز بۆ ئەڵمانیا و یانەی بایەرن میونشن یاری دەکات. بەشێوەیەکی گشتی وەک یەکێک لە باشترین گۆڵپارێزەکان تۆپی پێ دادەنرێت. لە ساڵی ٢٠١١ تا ٢٠٢٠ لەلایەن فیدراسیۆنی نێودەوڵەتی مێژوو و ئاماری تۆپی پێ وەک باشترین گۆڵپارێزی ئەم دەیە دەستنیشانکرا.
نۆیەر لە یانەی شاڵکە ٠٤ دەستی بە یاریکردنی کردووە و لەوێ نازناوی جامی ئەڵمانیا و جامی خولی ئەڵمانیا ی بەدەستھێناوە. لە ساڵی ٢٠١١ گرێبەستی لەگەڵ بایەرن میونشن واژووکرد و لەو کاتەوە ٢٨ نازناوی بەدەستھێناوە، لەنێویاندا یازدە نازناوی بۆندسلیگا و دوو نازناوی خولی پاڵەوانەکانی ئەورووپا ٢٠١٣ و ٢٠٢٠. لە ساڵی ٢٠١٤ نۆیەر لە دوای کریستیانۆ ڕۆناڵدۆ و لیۆنێل مێسی پلەی سێیەمی بەدەستھێنا لە دەنگدان بۆ خەڵاتی تۆپی زێڕینی فیفا. پێنج جار خەڵاتی باشترین گۆڵپارێزی یەکێتی تۆپی پێی ئەورووپا و باشترین گۆڵپارێزی جیھانی لە فیدراسیۆنی نێودەوڵەتی مێژوو و ئاماری تۆپی پێ پێبەخشرا.لە بۆندسلیگادا ژمارەیەکی پێوانەیی تۆمارکردووە. زۆرترین کات گۆڵەکەی بە خاوێنی پاراستووە لە ٢٢٠ یاریدا. ھەروەھا زۆرترین گۆڵی خاوێنی لە وەرزێکدا بەدەستھێناوە کە ٢١ گۆڵی خاوێنی تۆمارکردووە. جگە لەوەش خێراترین یاریزانە بۆ ١٠٠ گۆڵی خاوێن و لە ١٨٣ یاریدا.
نۆیەر وەک گۆڵپارێزی ژمارە یەک لە ئەڵمانیا بۆ جامی جیھانیی فیفای ٢٠١٠ لە ئەفریقای باشوور ھەڵبژێردرا. لە قۆناغی کۆمەڵەکاندا تەنھا یەک گۆڵی لێکرا. ئەو ئەسیستەکەی بۆ گۆڵی یەکەمی میرۆسلاڤ کلۆس بەرامبەر ئینگلتەرا دابینکرد و ئەڵمانیا بە ئەنجامی ٤–١ سەرکەوتنی بەدەستھێنا. دوای چوار ساڵ، نۆیەر توانی جامی جیھانی فیفای ٢٠١٤ لەگەڵ ئەڵمانیا بەدەستبھێنێت و ھەروەھا خەڵاتی دەستکێشی زێڕین بەدەستبھێنێت بەھۆی ئەوەی باشترین گۆڵپارێزی پاڵەوانێتییەکە بووە.

## سەرچاوەکان
 

پۆل:یاریزانانی جامی جیھانیی فیفای ٢٠٢٢
پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی جامی جیھانیی فیفای ٢٠١٨
پۆل:یاریزانانی جامی نەتەوەکانی ئەورووپای ٢٠١٦
پۆل:یاریزانانی جامی جیھانیی فیفای ٢٠١٤
پۆل:یاریزانانی جامی نەتەوەکانی ئەورووپا بۆ تۆپی پێی ٢٠١٢
پۆل:یاریزانانی جامی جیھانیی فیفای ٢٠١٠
پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی بۆندسلیگا
پۆل:یاریزانانی ھەڵبژاردەی تۆپی پێی ئەڵمانیا
پۆل:زیندووان
پۆل:لەدایکبووانی ١٩٨٦
پۆل:یاریزانانی براوەی جامی جیھانیی فیفا
پۆل:یاریزانانی جامی نەتەوەکانی ئەورووپای ٢٠٢٤
بۆکس تری

وێنۆک
**بۆکس تری** ڕێستوڕانتێکە دەکەوێتە شاری ئیلکلی لە ویلایەتی، ڕۆژاوای یۆرکشایر، ئینگڵتەڕا. لەلایەن کۆمپانیای نیووێتەوە خاوەندارییەتی دکرێت، کە شوێنەکە بەڕێوەدەبەن بە جەختکردنەوە لە ڕاگرتنی شوێنەکە بەشێوەیەکی سەردەمانە و نوێ کە مەبەست لێی پپێشکەشکردنی خۆراکی باش و پڕ لە ئەزموونە. چێشتلێنەری جێبەجێکاری ئێستای، کێران سمیتەە، کە لەوەتەی ٢٠٢٠وە سەرپەرشتی چێشتخانەکە دەکات؛ و ناوبانگی بەھێزی خۆی پاراستووە و گەشەپێدەدات و ئێستاش مانگان مینوییەکی نوێ پێشکەش بە سەردانیکەرانی دەکات. پێشووتر بۆکس تری لەلایەن شێف سایمۆن گێلەر و ھاوسەرەکەی ڕێنا، بەرێوە دەچوو لە ساڵی ٢٠٠٥ تا کۆتایییەکانی ٢٠٢٢. و لەژێر چاودێری ئەواندا چێشتخانەکە ڕازاوەتەوە. چێشتخانەکە تا ساڵی ٢٠١٩ یەک ئەستێرەی میشێلینی و سێ ڕۆزێتی ئەیی ئەی ی ھەبوو.

چێشتخانەکە سەرەتا وەک چایخانە کراوەتەوە لە ١٩٦٢، و یەکەم چێشتخانەی بەریتانی دەبێت کە دوو ئەسترە بباتەوە لەژێر سەرپەرشتی سەرۆکی چێشتلێنەران مایکڵ لۆسن لە ١٩٧٧.

## پێناسە
ڕێستوڕانتی بۆکس تری دەکەوتە شەقامی کڵێسا ٣٥–٣٧ لە ئییلکلی و لە سەرەتا لەلایەن مالکۆم ڕێید و کۆلن لۆنگەوە لە ١٩٦٢ خاوەندارییەتی دەکرا. و لەدوای ساڵی ٢٠٠٤وە لەلایەن سایمۆن گێلەر و ڕێناوە بەرێوەدەچوو و سایمۆن پێشووتر لە چێشتخانەیەکی خاوەن ئەستێرەی میشێلین کاری دەکرد. دوای ئەوەی سایمۆن و ڕێنا چێشتخانەکەیان کڕی دیکۆڕی شوێنەکەیان گۆڕی و چاکسازیان تێدا کرد و کردیانە شوێنێکی سەردەمیانە.

## مێژوو
مێژووی بناغەی باڵەخانەکە دەگەڕێتەوە بۆ دەیەی ١٧٢٠.

## سەرچاوەکان
* 

## بەستەرە دەرەکییەکان
* وێبگەی فەرمی
 

پۆل:ڕێستوڕانتەکان لە یۆرکشایر
پۆل:ئەو ڕێستوڕانتانەی لە ١٩٦٢ دامەزراون
پاولۆ ڕۆسی

**پاولۆ ڕۆسی** (; لەدایکبووی ٢٣ ئەیلوولی ١٩٥٦ –مردن ٩ی کانوونی دووەمی ٢٠٢٠)یاریزانێکی پیشەگەری تۆپی پێی ئیتاڵییە و وەک ھێرشبەر یاری کردووە. لە ساڵی ١٩٨٢ ئیتاڵیا نازناوی جامی جیھانیی فیفای بردەوە و شەش گۆڵی تۆمارکرد و توانی پێڵاوی زێڕین بەدەستبھێنێت، ھەروەھا خەڵاتی تۆپی زێڕین بۆ باشترین یاریزانی پاڵەوانێتییەکە. ڕۆسی یەکێکە لەو سێ یاریزانە تەنھا، و تاکە ئەورووپییە کە ھەر سێ خەڵاتەکەی لە مۆندیالێکدا بەدەستھێناوە، لەگەڵ گارینچا لە ساڵی ١٩٦٢ و ماریۆ کەمپێس لە ساڵی ١٩٧٨. ھەروەھا ڕۆسی خەڵاتی تۆپی پێی ساڵی ١٩٨٢ ی وەک باشترین یاریزانی تۆپی پێی ئەورووپا پێبەخشرا بەھۆی ئاستە بەرزەکانییەوە (بە تاکە یاریزان لە مێژوودا ماوەتەوە کە لە یەک ساڵدا ئەم چوار خەڵاتە بەدەستبھێنێت). ھاوشانی ڕۆبێرتۆ باجیۆ و کریستیان ڤیێری گۆڵکاری ئیتاڵیایە لە جامی جیھانیی فیفادا، بە گشتی نۆ گۆڵی تۆمارکردووە.

ھەروەھا لەسەر ئاستی یانەکان ڕۆسی گۆڵکارێکی بەتوانای ڤیچێنزا بوو. لە ساڵی ١٩٧٦ لە یانەی ڤیچێنزاوە گرێبەستی ھاوبەشی بۆ یوڤێنتوس واژووکرد. ڕۆسی یەکەم یاری خۆی لەگەڵ یوڤێنتوس لە ساڵی ١٩٨١ ئەنجامدا، دواتر دوو نازناوی خولی ئیتاڵیا و جامی براوەی جامی یەکێتی ئەورووپا و جامی سوپەری ئەورووپا و جامی خولی پاڵەوانەکانی ئەورووپا بەدەستھێنا. بە سەرکەوتن لەسەر ئاستی یانەکان و نێودەوڵەتی، یەکێکە لەو نۆ یاریزانەی کە نازناوی جامی جیھانیی فیفا و خولی پاڵەوانەکانی ئەورووپا و تۆپی ئاڵتوونی بەدەستھێناوە.

ڕۆسی بە شێوەیەکی بەرفراوان وەک یەکێک لە گەورەترین یاریزانانی تۆپی پێی ئیتاڵی لە ھەموو سەردەمێکدا دادەنرێت، لە ساڵی ٢٠٠٤ لەلایەن پێلێوە وەک یەکێک لە باشترین ١٢٥ یاریزانە زیندووەکانی تۆپی پێ وەک بەشێک لە ئاھەنگی ١٠٠ ساڵەی فیفا دەستنیشانکرا. لە ھەمان ساڵدا ڕۆسی پلەی ١٢ی لە ڕاپرسییەکانی یۆبیلی زێڕینی یەکێتی ئەورووپا بەدەستھێنا. دوای ئەوەی وازی لە تۆپی پێ ھێنا، وەک شارەزایەک لە سکای سپۆرت و میدیاسێت پریمیۆم، و ڕای سپۆرت کاری کردووە، تا لە ٩ی کانوونی دووەمی ٢٠٢٠ کۆچی دوایی کردووە

## سەرچاوەکان

* ماڵپەڕی فەرمی 
* پڕۆفایلی لە FIGC.it Archived 

پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی خولی تۆپی پێی ئیتالیا
پۆل:یاریزانانی یانەی یوڤێنتوس
پۆل:فیفا ١٠٠
پۆل:یاریزانانی ئەی سی میلان
پۆل:یاریزانانی جامی جیھانیی فیفای ١٩٨٦
پۆل:یاریزانانی جامی جیھانیی فیفای ١٩٨٢
پۆل:مردووانی ٢٠٢٠
پۆل:لەدایکبووانی ١٩٥٦
پۆل:یاریزانانی براوەی جامی جیھانیی فیفا
لی گاڤرۆش

وێنۆک|وێنەی ڕێستوڕانتەکە

**لی گاڤرۆش** ڕێستوڕانتێکە لە لەندەن. پێشووتر لەلایەن مایکڵ و ئەلبێرت لە ساڵی ١٩٦٧ بەرێوەدەبرا؛ و لە ئێستادا کوڕەکەی ئەلبێرت، مایکڵ ڕۆکس شێف و خاوەنی ڕێستوڕانتەکییە. یەکەم ڕێستوڕانت بووە لە شانشینی یەکگرتوو کە سێ ئەستێرەی میشێلین پێ بدرێت.

ڕێستوڕانتەکە خواردنی کلاسیکی فەرەنسی پێشکەش دەکات.

لە مانگی ئابی ٢٠٢٣ وا ڕاگەینرا کە ڕێستوڕانتەکە لە کۆتایی تەواو بوونی ماوەی کرێکەی دادەخرێت.

## خستنەڕوو
ئەو شێفانەی کە لە ڕێستوڕانتی لێ گاڤرۆش کاریان کردووە بریتین لە مارکۆ پیێر وایت، گۆردن ڕامزی، مارکس وەیرینگ، پێیر کۆفمان، برین وێڵیامس، مایکڵ سمیت، کۆنستانتین فلیپۆ و مۆنیکا گلاتی. لەژێر بەڕێوەبەرایەتی کوڕەکەی ئەلبێرت مایکڵ ڕۆکس کە لە ساڵی ١٩٩١ دەبێتە بەرێوەبەری ڕێستوڕانتەکە، گاڤرۆش بەبەردەوامی لە پێرستی ٥٠ ڕێستوڕانتەکەی گۆڤاری «ڕێستوڕانت» بووە.

## سەرچاوەکان
* 

## بەستەرە دەرەکییەکان

*  وێبگەی فەرمی.

پۆل:دامەزراوەکانی ١٩٦٧ لە ئینگڵتەڕا
پۆل:ڕێستوڕانتە فەڕەنسییەکان لە لەندەن
پۆل:ئەو ڕێستوڕانتانەی لە ١٩٦٧ دامەزراون
پۆل:خێزانی ڕو
دێمیان بیچیر

**دێمیان بیچیر** (؛ لەدایکبووی ١ی ئابی ١٩٦٣) ئەکتەری مەکسیکییە.

## سەرەتای ژیانی
بیچیر لە شاری تۆریۆن لەدایکبووە. دایک و باوکی ئەکتەرن ئەلیخاندرۆ بیچیر و ماریکروز ناجێرا. ھەروەھا براکانی، ئۆدیسۆ و برۆنۆ ئەکتەرن. بنەماڵەی باوکی بە ڕەچەڵەک لوبنانییە. لە کۆمپانیای شانۆی نیشتمانی، شکسپیر و دۆستۆیڤسکی، و کۆمەڵەی ڕەخنەگرانی شانۆی مەکسیکی کاریان کردووە. لە پەیمانگای شانۆ و فیلمی لی ستراسبێرگ خوێندوویەتی. ئەو باڵیۆزی یەکێتی ئازادییە مەدەنییەکانی ئەمریکایە کە مافی کۆچبەری ھەیە. ھاوسەرەکەی ستیفانی شێرک لە ١٢ی نیسانی ٢٠١٩ لە مەلەوانگەیەکدا کۆچی دوایی کرد، بیچیر کچێکی ھەیە بە ناوی گالا.

## سەرچاوەکان

پۆل:لەدایکبووانی ١٩٦٣
پۆل:زیندووان
پۆل:ئەو کەسانەی ڕەگەزنامەی ئەمریکیان بەدەست ھێناوە
پۆل:ھاووڵاتییە سروشتییەکانی ویلایەتە یەکگرتووەکانی ئەمریکا
جۆنی کۆین

**جۆنی کۆین** (؛ لەدایکبووی ١ی کانونی دووەم ١٩٥٣) ئەکتەری ئینگلیزییە.

## سەرەتای ژیانی
سەرەتاییترین نمایشەکانی کۆین لە یارییەکانی قوتابخانەدا بوو. ئەو ڕۆڵی دادوەری بینی لە فیلمی ھۆوارد بارکەر و فیتۆن ڕۆڵی بیمی و لە فیلمی کاریۆتی خۆر ی ئۆڤید. کاتێک نمایشەکانی لە ڕۆژنامە نیشتمانییەکاندا پێداچوونەوەی ئەرێنییان بۆ کرا، بڕیاریدا کاری نواندنی بکات. لە ئەکادیمیای شاھانەی ھونەری دراماتیک لە لەندەن جێگەیەکی بەدەستھێنا و لەگەڵ دەرچوونی، خەڵاتی ھانۆم کلارکی وەرگرت.

## سەرچاوەکان

پۆل:لەدایکبووانی ١٩٥٣
پۆل:زیندووان
پۆل:لەدایکبووانی سەدەی ٢٠ەم
پۆل:ئەکتەرەکانی پیاوی ئینگلیزی سەدەی ٢٠ەم
پۆل:ئەکتەرەکانی پیاوی ئینگلیزی سەدەی ٢١ەم
پۆل:دەرچووانی ئەکادیمیای شاھانەی ھونەری درامی
پۆل:دوور لە وڵاتانی ئینگلیز لە ویلایەتە یەکگرتووەکان
پۆل:ئەکتەرەکانی فیلمی پیاوی ئینگلیز
پۆل:ئەکتەرەکانی شانۆی پیاوی ئینگلیز
پۆل:ئەکتەرەکانی تەلەڤیزیۆنی پیاوی ئینگلیز
مایکل سمایلی

**مایکل سمایلی** (؛ لەدایکبووی ساڵی ١٩٦٣) کۆمیدی و ئەکتەری باکووری ئێرلەندییە.

## سەرەتای ژیانی
سمایل لە ساڵی ١٩٦٣ لە شاری بێلفاست لەدایکبووە و لەگەڵ خوشک و برایەکی گەورەتر لە ھۆلیوود گەورە بووە. ئەو بە کاسۆلیکی گەورە بووە.

لە ساڵی ١٩٨٣ لەگەڵ یەکەم ھاوسەریدا ڕووی لە لەندەن کرد، لە ساڵی ١٩٩٣ دەستی بە کاری ستاند ئاپ کرد، دوای ئەوەی لە شەوێکی کراوەدا گرەوێکی وەرگرت. وەک کوریەرێکی خولگەیی کاری کردبوو، وەک کارەکتەری لە سپەیسدا، لە فیلمی دیجییەی ھاوسێکی ترش بەژداری کردووە.

## سەرچاوەکان

پۆل:لەدایکبووانی ١٩٦٣
پۆل:زیندووان
لیلی بۆردان

**لیلی بۆردان** (؛ لەدایکبووی ١٢ی ئازاری ١٩٨٢) ئەکتەری فیلم و تەلەفزیۆنی ھەنگاری-ئەمریکییە.

## سەرەتای ژیانی و خوێندنی
لیلی بۆردان لە شاری نیویۆرک لەدایکبووە، کچی ئەکتەری ھەنگاری ئیرین بۆردانە. لە قوتابخانە لە کۆلێژی سارا لۆڕێنس، بڕوانامەکەی لە شانۆ و ئەدەبیاتی ڕۆژئاوای سەدەی نۆزدەھەم تەواو کرد. ھەروەھا لەگەڵ سوزان باتسۆنی ڕاھێنەری نواندن خوێندوویەتی. دوای تەواوکردنی خوێندنەکەی، ڕووی لە ھەنگاریا کرد.

## سەرچاوەکان

پۆل:لەدایکبووانی ١٩٨٢
پۆل:زیندووان
پۆل:خانمەکتەرەکانی فیلمی ئەمریکی
پۆل:خانمەکتەرە ئەمریکییەکانی سەدەی ٢١ەم
پۆل:خانمەکتەرانی شاری نیویۆرک
پۆل:خانمەکتەرانی تەلەڤیزیۆنی ئەمریکی
جەیمی موسکاتۆ

**جەیمی موسکاتۆ** (؛ لەدایکبووی ١٢ی نیسانی ١٩٩٠) ئەکتەر و گۆرانیبێژی ئینگلیزییە.

## سەرەتای ژیانی و سەرەتای لەسەر شانۆ
موسکاتۆ لە شاری برایتۆن گەورە بووە. کاتێک تەمەنی ھەشت ساڵ بوو، عاشقی نواندن بوو و پەیوەندی بە چەند کۆمپانیایەکی شانۆیی ئاماتۆرەوە کرد، دواتر کردەوە “تاکە شتێک بووە کە لەو کاتەوە ویستم بیکەم و من بەختم ھەبووە کە پیشەیەکم لێ دەرکردبێت". ئەو ڕۆڵی بینییوە بۆ ڕۆڵی ھاری پۆتەر لە فیلمەکاندا، و لەبەردەم دەرھێنەر کریس کۆڵۆمبۆس نمایشی کرد. لە ساڵانی ٢٠٠٤ و ٢٠٠٥ لە شانۆی مۆسیقای گەنجانی بەریتانیا ڕۆڵی سەرەکی بینیوە.

## سەرچاوەکان

پۆل:لەدایکبووانی ١٩٩٠
پۆل:زیندووان
پۆل:ئەکتەرەکانی شانۆی پیاوی ئینگلیز
پۆل:ئەکتەرەکانی پیاوی ئینگلیزی سەدەی ٢١ەم
پۆل:ئەکتەرەکانی تەلەڤیزیۆنی پیاوی ئینگلیز
وۆرسێستەر

**وۆرسێستەر** دووەم چڕترین شاری ویلایەتی ماساچووسیتسە و ١١٤مین چڕترین شارە لە ویلایەتە یەکگرتووەکانی ئەمریکا. لەدوایی شاری وۆرسێستەری ئینگڵتەراوە ناوی لێنراو، و بەپێی سەرژمێری ٢٠٢٠ ژمارەی دانیشتووانی شارەکە بە ٢٠٦،٥١٨ کەس خەمڵێنراوە. بەمەش دەیکات بە دووەم چڕترین شار لەدوای بۆستن. وۆرسێستەر ٦٤ کیلۆمەتر بەرەو ڕۆژاوای بۆستن، و ٨٠ کیلۆمەتر بەرەو ڕۆژھەڵاتی سپرینیگفێڵد و ٦٤ کیلۆمەتر بەرەو باکووری-باکووری ڕۆژاوای پڕۆڤێدنز. لەبەر شوێنە جوگرافییەکەی کە دەکەوێتە سەنتەری ماساچووسیتس، وەک "دڵی کۆمۆنوێلت" ناسراوە. و دڵ ھێمای فەرمی شارە. شاری وۆرسێستەر پایتەختێکی مێژوویی شارستانی وۆرسێستەرە لە ناوەڕاستی ماساچووسیتس.

لە سەدەی ١٩وە بەھۆی بەرھەمھێنان و گواستنەوەی کەلوپەل و بە شەمەندەفەر، و چەندین شتی تر وۆرسێستەر وەکوو شارێکی پیشەسازی گەشەی کردووە.

## تێبینیەکان

## سەرچاوەکان
* 


## بەستەرە دەرەکییەکان

پۆل:شارەکانی ماساچووسیتس
دەنگی نوختە

**دەنگی نوختە** نۆڤلێتێکی کوردییە، لە نووسینی سەید قادر ھیدایەتی؛ ئەم کورتەڕۆمانە یەکەم کتێبی چاپکراوی ناوبراو لە ئەژمار دێت کە ساڵی ٢٠٠٣ بڵاو بووەتەوە، ساڵی ٢٠١٩یش لەلایەن چاپەمەنیی خانییەوە بۆ باری دووەم چاپ و بڵاو کراوەتەوە.

ھەر کام لە بەشەکانی ئەم کورتەڕۆمانە، کورتەچیرۆکێکی سەربەخۆن، کە دەکرێت سەربەخۆ بمێننەوە یان ببنە کارکردێکی مانایی لەو پێکھاتە داستانییەدا.

## چاپەکان
* ساڵی ٢٠٠٣
* ناوەندی خانی ٢٠١٩

## کورتە

## سەرچاوەکان

پۆل:سەید قادر ھیدایەتی
پۆل:ڕۆمانە کوردییەکان
پۆل:کتێبە کوردییەکان
پۆل:ڕۆمانەکان
زانکۆی فۆرت وۆرس

****

**زانکۆی فۆرت وۆرس** کۆلێژێک بوو لە شاری فۆرت وۆرسی ویلایەتی تێکساس کە لە ١٨٨١ تا ١٩١١ بەڕێوە دەچوو وەکوو کۆلێژی وێزلییەن تێکساس دامەزرابوو لە ١٨٨١، دواتر ناوی دەگۆڕدرێ بۆ زانکۆی فۆرت وۆرس لە ١٨٨٩. و زانکۆکە پەبوەندیدار دەبێت لەگەڵ ئیپسکۆپاڵی میسۆدێستی کڵێسا و ئەندامی زانکۆی سیناتۆری کڵێسا دەبێت. زانکۆکە لە ساڵی ١٩١١ دادەخرێت و دەبێت بە زانکۆی میسۆدێست ئۆکلاھاما (کە لە ئەمرۆ پێی دەڵیین: زانکۆی ئۆکلاھاما).

زانکۆی میتۆدیست لە ئۆکلاھۆما دەرئەنجامی تێکەڵکردنی زانکۆی فۆرت وۆرس و زانکۆی ئێپۆرسە کە لە ساڵی ١٩١١ پێکھات.

زانکۆی فۆرت وۆرس کە دەکەوێتە شاری فۆرت وۆرس لە ویلایەتی تێکساس، لە بنەڕەت ناوی کۆلێژی وێزلییەنی تێکساس بووە، لەلایەن ویلایەتی تەکساسەوە لە ٦ی حوزەیرانی ١٨٨١ جاڕنامەی بۆ کراوە، لە ساڵی ١٨٨٩ بوو کە جارنامەکە جێبەجێکرا و ناوی شوێنەکە گۆڕدرا بۆ زانکۆی فۆرت وۆرس. ئەم دامەزراوەیە بە سەرکردایەتی پیاوی دانا و دڵسۆز بۆ ماوەی چەند ساڵێک خزمەتێکی باشی کرد. دەرچووانی زانکۆی فۆرت وۆرس کە پێشتر کۆلێژی تەکساس وێسلییان بووە، لە سەرانسەری باشووری ڕۆژاوا بڵاوبوونەتەوە و لە ھەوڵەکانیاندا ئاستێکی باشیان ھەیە. بڕیاری تێکەڵکردنی زانکۆی فۆرت وۆرس لەگەڵ ھەوڵە پەروەردەیییەکانی کەنیسەی ئەسقەفەکانی میتۆدیست بەھۆی پێویستی زیادکردنی پشتیوانی دارایی و سەرچاوەی باشترەوە بووە.

لە ١٨٩٧، یەکەم دەرچووی زانکۆکە لە بەشە پزیشیکییە نوێیەکەی فرانسس دەیزی ئێمری ئاڵن دەبێت کە یەکەم پزشکی ژن بووە لە ویلایەتی تێکساس لەوکاتە. و دووەم دەرچوو وێلیام ماکمیلیان دەبێت دوای دەرچوونیشی دەبێت بە ئەندامی بەشی زانکۆی شیکاگۆ و دەناسرێت بەھۆی لێکۆڵینەوە و بەشدارییەکانی لەسەر گەردوونناسی و میکانیکی کلاسیک.

## سەرچاوەکان
* 

## بەستەرە دەرەکییەکان

پۆل:دامەزراوەکانی ١٨٨١ لە تێکساس
پۆل:دامەزراوە پەروەردەییەکان کە لە ١٨٨١ دامەزراون
پۆل:زانکۆ و کۆلێژە تایبەتەکان لە تێکساس
پۆل:ئەو زانکۆ و کۆلێژانەی لە ١٨٨١ دامەزراون
کاترین ھۆوارد

وێنۆک|شاژن کاترین ھۆوارد شاژنی ئینگڵند لە ساڵی ١٥٤٠–١٥٤١
**کاترین ھۆوارد** (بە ئینگلیزی Catherine Howard) لە دایک بووە لە (١٥٢٣ –١٥٤٢)، لە ساڵی ١٥٤٠ تا ١٥٤١شاژنی ئینگلتەرا بووە وەک ھاوسەری پێنجەمی شا ھێنری ھەشتەم. کچی لۆرد ئێدمۆند ھاوارد و جۆیس کالپێپەر بووە کە ئامۆزای ئان بۆلینە (ھاوسەری دووەمی شا ھێنری ھەشتەم)، و خوشکەزای تۆماس ھاوارد بوو، تۆماس ھۆوارد گەورەی نۆرفۆلک بووە و تۆماس ھاوارد سیاسەتمەدارێکی دیار بوو لەلای شا ھێنری، ئەمەش ھەلی بۆ کاترین مدروستکرد ببێتە پێنجەم ھاوسەری پاشا ھێنری، ئانی کلیڤس ھاوسەری چوارەمی شا ھێنری بوو و شا ھێنری پاش تەنھا ١٩ لە جیابونەوە لە ئان کڵیڤس ھاوسەرگیری لەگەڵ کاترین ھۆوارد کرد. کاترین لە ٢٨ی تەممووزی ١٥٤٠ لە کۆشکی ئۆتلاندز لە شاری سووری ھاوسەرگیری لەگەڵ شا ھێنری کرد، کە ئەو کات شا ھێنری تەمەنی ٤٩ ساڵ بوو، و ئان تەمەنی لە نێوان ١٥ بۆ ٢١ساڵی دابوو.
وێنۆک|

## ھۆکاری مردنەکەی
کاترین لە مانگی تشرینی دووەمی ساڵی ١٥٤١دا نازناوی شاژنی لێ سەندرایەوە و دوای سێ مانگ بە بیانووی خیانەت سەری بڕدرا. بەتاوانی ئەوەی کە گوایییە زینای لەگەڵ ئامۆزای دوورەکەی تۆماس کلپێپەر کردووە. پکاترین لە ساڵی ١٥٢٣ یان نزیکەی ساڵی ١٥٢٣ لە شاری لامبێس لەدایک بووە، ھەرچەندە مێژووی لەدایکبوونی ورد نییەو کەمێک نادیارە.

## ھاوسەرەکانی شا ھێنری ھەشتەمی ئینگلەند

پەڕگە:Portrait Anne of Cleves by Hans Holbein the Younger (Louvre).jpg|وێنۆک|ئان کڵیڤس (١٥٤٠)
پەڕگە:British (English) School - Catherine of Aragon (1485–1536) - 1129157 - National Trust.jpg|وێنۆک|کاترین ئۆف ئاراگۆن(١٥٠٩–١٥٣٣)
پەڕگە:AnneBoleynHever.jpg|وێنۆک|دووەم ھاوسەری شا ھێنری ئان بۆڵن (١٥٣٣–١٥٣٦)
پەڕگە:Hans Holbein the Younger - Jane Seymour, Queen of England - Google Art Project.jpg|وێنۆک|جەین سیمۆر(١٥٣٦–١٥٣٧)
پەڕگە:HowardCatherine02.jpeg|وێنۆک|کاترین ھۆوارد (١٥٤٠–١٥٢)
پەڕگە:Catherine Parr from NPG cropped.jpg|وێنۆک|کاثریین پار (١٥٤٣–١٥٤٦)

## سەرچاوەکان

پۆل:لەدایکبووانی دەیەی ١٥٢٠
پۆل:مردووانی ١٥٤٢
پۆل:ئەنگلیکانەکانی ئینگلیز
کاترین ئۆف ئارگۆن

وێنۆک|شاژن کاترین ئۆف ئارگۆن ھاوسەری شا ھێنری ھەشتەمی ئینگڵاند لە ساڵی (١٥٠٩–١٥٣٦)
**کاترین ئەراگۆن** (بە ئینگلیزی Catherine of Aragon) بە ئیسپانی: کاتالینا دەخوێنرێتەوە؛ ١٦ی کانوونی دووەمی (١٤٨٥ – ١٥٣٦) شاژنی ئینگلتەرابووە وە یەکەم ھاوسەری شا ھێنری ھەشتەمە لە ١١ی حوزەیرانی ١٥٠٩ هاوسەرگیریان کرد وە لە ٢٣ی ئایاری١٥٣٣ هاوسەرگیرییەکە هەڵوەشاییەوە.  لە ئیسپانیا لەدایک بووە، شازادەی وێڵز بوو،وە هاوسەرگیری لەگەڵ برا گەورەکەی شا ھێنری کردووە بەناوی ئارسەر،بەڵام هاوسەرگیرییەکەیان ماوەیەکی کەمی خایەندوە.

## سەرچاوەکان


پۆل:لەدایکبووانی ١٤٨٥
پۆل:مردووانی ١٥٣٦
پۆل:فەرمانڕەوا ژنەکانی سەدەی ١٦یەم
پۆل:مەرگەکان بە شێرپەنجە لە ئینگلستان
سڤێتلین ڕوسێڤ

**سڤێتلین ڕوسێڤ** (بە بولگاری:: Светлин Русев؛ ١٤ی حوزەیرانی ١٩٣٣ – ٢٦ی ئایاری ٢٠١٨) ھونەرمەندێکی بولگاری و کۆکەرەوەی ھونەر بووە. ئەو بە پێشانگای بەخشینی سڤێتلین ڕوسێڤ ناسراوە، کە پێشانگایەکی ھونەری ھەمیشەیی لە شاری پلێڤێن، کە زیاتر لە ٤٠٠ بەرھەمی ھونەرمەندی بولگاری و بیانی لەخۆدەگرێت کە لەلایەن ئەوەوە بەخشراون.

## سەرچاوەکان

پۆل:لەدایکبووانی ١٩٣٣
پۆل:مردووانی ٢٠١٨
پۆل:خەڵکی پلێڤێن
جەلال سەعید خەیلانی

**جەلال سەعید خەیلانی : ( ١٩٢٥ - ١٩٦٥) مامۆستا و چالاكی سیاسی**  

## سەرەتای ژیان و خوێندنی
وێنۆک|'''جەلال سەعید خەیلانی'''
جەلال کوڕی سەعید ئەفەندیی خەیلانیی (قازیی سەردەمی خۆی) کوڕی مەلا ئەسعەدی خەیلانییە، ساڵی ١٩٢٥ لە شاری ڕەواندز و ناو خێزانێکی دینداری کوردپەروەردا چاوی بە دنیادا ھەڵھێناوە. بنەماڵەکەی خاوەنی مزگەوتی گەورە (ئێستا مزگەوتی مەلا عەبدولکەریمی خەیلانی)ی ڕەواندزە کە مەدرەسەی ھەبووە و مەلا و خوێندەواری زۆری تا ناوەڕاستی ساڵانی حەفتای سەدەی ڕابوردوو پێ‌گەیاندووە. خوێندنی مەدەنیی لە قوتابخانەدا ھەبووە و پاشان گەیشتووەتە کۆلیجی شەریعەی بەغدا و کۆتاییی ساڵانی چل تەواوی‌کردووە.

## چالاكی سیاسی
لە لاوی‌دا بووەتە ئەندامی حیزبی (ھیوا) و لەگەڵ ئەمین ڕەواندزیی ئەفسەری کوردپەروەر، بیر و باوەڕی کوردایەتیی لە ناوچەکەی خۆی بڵاوکردووەتەوە. پاشتر بووەتە ئەندامی پارتی دیموکراتی کورد. کە بۆ چارەسەر چووەتە وڵاتی لوبنان، لەوێ دۆستایەتیی لەتەک کامەران بەدرخان پەیداکردووە.

## مامۆستایەتی
جەلال خەیلانی، یەکەم‌جار بە مامۆستای دواوەندیی سلێمانی دامەزراوە و ساڵێکی لێ‌ماوەتەوە. ئەو ماوەیە زۆر تێکەڵیی لەگەڵ مەلا مستەفای صەفوەت ھەبووە. ئەمجا گواستراوەتەوە بۆ قوتابخانەی دواناوەندیی ڕەواندز و تاسەر وەزیفەی لەوێ دیوە. ئیتر ھەم کاری مامۆستایی و ھەم چالاکیی سیاسیی نھێنیی درێژە پێ‌داوە و بەشداری ھەموو جموجووڵێکی شارەکەی بووە، لەو ڕێیەیش‌دا تووشی لێپێچینەوە و سەغڵەتی ھاتووە. خۆی و دکتۆر ئەسعەدی برای لەو پەنجا کەسە بوون کە داوای وەرگرتنی مۆڵەتی کارکردنی ئاشکرای (پارتی دیموکراتی کوردستان)یان لە ١٩٥٨دا ئیمزاکردووە. پاش مۆڵەت وەرگرتنیش، بەشێکی خانووەکەیی تەرخان‌کردووە بۆ بارەگای پارتی، کە ئەو دەمە (خەبات)ی پێ‌گوتراوە. خۆی و براکانی لە دوای شۆڕشی ئەیلوولەوە چەند جارێک گیراون و ئازادکراون. 

## كۆچی دوایی
ئەمجا لەبەر خراپیی باری لەش‌ساغیی، نەیتوانیوە بچێتە ڕیزی شۆڕش. تا لە ڕۆژی ٩/١٢/١٩٦٥دا لە تەمەنی چل ساڵی‌دا کۆچی‌دواییی کردووە و لە گۆڕستانی (گەردەگەرد)ی ڕەواندز بەخاک سپێردراوە.

## منداڵەكانی
جەلال خەیلانی، لە خۆشەویستیی گۆڤاری "نزار"، کوڕەگەورەکەیی ناوناوە نزار، دووەم کوڕیی لە خۆشەویستیی کامەران بەدرخان ناوناوە کامەران و ناوی دارای سێیەم کوڕیشیی ناوی نھێنیی خۆی بووە لەناو پارتی‌دا. ناوبراو، ھەواڵی ناوچەی ڕەواندزی بۆ گۆڤاری "نزار" کە ساڵانی ١٩٤٨-١٩٤٩ بە کوردی و عەرەبی لە بەغدا دەرچووە، ناردووە. تاسەر لە ڕەواندز ماوەتەوە و بەرھەمی ژیانی خێزانیی ئەمانەیە: بەیان، سەیران، پەیمان، کامەران، سۆران، دارا، نزار .

## سەرچاوەکان
ئەڤەتار: دوایین ملکەچپێکەری ھەوا ‒ باکوور و باشوور

***ئەڤەتار: دوایین ملکەچپێکەری ھەوا ‒ باکوور و باشور*** پێنجەمین ڕۆمانی گرافیکیە لە درێژەپێدەری زنجیرەی تەلەڤیزیۆنی ئەڤەتار: دوایین ملکەچپێکەری ھەوا، کە لەلایەن مایکڵ دانتێ دیمارتینۆ و برایان کۆنێتزکۆ و جین لوین یانگ دروستکراوە. یەکەم وەشانی ئەم کۆمیکە لە ٢٨ی ئەیلوولی ٢٠١٦ و دووەمیان لە ٧ی شوباتی ٢٠١٧ و کۆتایش لە ٢٦ی نیسانی ٢٠١٧ بڵاوکرانەوە.

چیرۆکی کۆمیکەکە دوای ڕووداوەکانی کۆمیکی سێبەر و دوکەڵ داندراوە، ھەروەھا وەک بەدواداچوونێکی نزیک لە زنجیرە ڕەسەنەکە داندراوە، بۆ تێگەیشتنی زیاتری بینەر بۆ ناوەڕۆکی زنجیرەکە، ئەو ڕووداوانە نیشان دەدات کە حەفتا ساڵ پێش زنجیرەی *[[ئەفسانەی کۆرا]]* ڕوودەدەن.

## سەرچاوەکان

پۆل:ئاڤاتار: دوایین ملکەچپێکەری ھەوا
پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:بەرنامە تەلەڤیزیۆنییەکان بە زمانی ئینگلیزی
پۆل:دووبارە دەرکەوتنەوە لە تەلەڤیزیۆن
پۆل:ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
پۆل:ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
پۆل:زانستی ئەفسانەکان لە کلتورە گەلییەکاندا
ڕادیۆی بەیان

**ڕادیۆی بەیان** یەکەم ڕادیۆی سەر بە دەوڵەتی ئیسلامی بوو، یەکەم پەخشی لە ساڵی ٢٠١٤ دەستیپێکرد، تا بە تەواوی وەستا پاش تێپەڕینی ٣ یان ٤ ساڵ. ڕادیۆکە ھەواڵە نێوخۆیی و جیھانییەکانی پەخش دەکرد و کۆمەڵێک بەرنامە بە چەندین زمان لەوانە: کوردی، عەرەبی، ئینگلیزی، فەڕەنسی، ڕووسی و زمانی دیکە. ڕادیۆکە لە شاری مووسڵی عێراق دامەزرا و پلەیەکی بەرزی شارەزاییبوونی ھەبوو. ڕادیۆکە ھەواڵە نێوخۆیییە ڕۆژانەکانی پەخش دەکرد دەربارەی ئۆپەراسیۆنە سەربازییەکانی داعش، و ھەواڵە جیھانییەکان و ھەندێک ڕادیۆی بیانی ھەواڵەکانی پەخش دەکرد وەک: ئەسۆشیتد پرێس و واشنتۆن پۆست.

لە شوباتی ٢٠١٥، دەوڵەتی ئیسلامی لە لیبیا وێستگەیەکی ڕادیۆی لە سێرت کۆترۆڵ کرد، ھەروەھا داعش لە شاری سێرت وێستگەیەکی تەلەڤیزیۆنی ئاسمانی و وێستگەیەکی ڕادیۆیی ھەبوو لەسەر فریکوێنسی 94.3 FM، و ڕادیۆکە لەژێر ناوی «تەوحید» کاری کردووە و لە تشرینی یەکەمی ٢٠١٥ دەستی بە پەخش کردووە و بە ھێزی ١٠ کیلۆوات پەخشی دەکرد کە پەخشەکەی گەیاندە ئەورووپا.

## سەرچاوەکان

پۆل:میدیای بەکۆمەڵ لە عێراق
قوستەنتینە (گۆڤار)

**گۆڤاری قوستەنتینە** ( بە تورکی: Konstantiniyye) گۆڤارێک بوو کە لەلایەن ناوەندی ڕاگەیاندنی حەیاتەوە دەردەچوو کە سەر بە دەوڵەتی ئیسلامی بوو، گۆڤارەکە لە نێوان ساڵانی ٢٠١٥–٢٠١٦ چالاکی ھەبوو تا گۆڤاری ڕوومییە جێی گرتەوە. گۆڤارەکە بە زمانی تورکی لەسەر ئینتەرنێت بڵاودەکرایەوە. ناوی «قوستەنتینە»ی بۆی خۆی دانا کە ناوی کۆنی شاری ئەستەمبووڵ بوو. گۆڤارەکە پەیام و وتاری دژ بە پارتی داد و گەشەپێدان و ڕەجەب تەییب ئەردۆغان بڵاوکردەوە و دژ بە پارتی کرێکارانی کوردستان و پارتی دیموکراتی تورکیا.
## سەرچاوەکان
لەگەڵ ئێمە کۆتایی دێت

**لەگەڵ ئێمە کۆتایی دێت** ( بە ئینگلیزی **[[It Ends with us]]**)ڕۆمانێکی ڕۆمانسی کۆلین هوڤەرە،  لە لایەن کۆمپانیای فرۆشتنی کتێب ( ئاتریاوە) لە ٢ی ئابی ٢٠١٦ بڵاوکراوەتەوە،هوڤەر ئەم کتێبەی لەسەر ژیانی خۆی نووسیوە  بە پشتبەستن بە پەیوەندی نێوان دایکی و باوکی، بە "سەختترین کتێب کە تا ئێستانووسیویەتی" وەسفی کردووە.تا ساڵی ٢٠١٩ ڕۆمانەکە زیاتر لە یەک ملیۆن دانە لە سەرانسەری جیهاندا فرۆشراوە و بۆ زیاتر لە بیست زمان وەرگێڕدراوە. بەرگێکی تریکتێبەکە بەناوی لەگەڵ ئێمە دەست پێدەکات It Starts with Us لە مانگی ئۆکتۆبەری ٢٠٢٢ بڵاوکرایەوە.

## تایبەتمەندی کتێبەکە
لیلی بلوم دەرچووی کۆلێژ بە هیوای کردنەوەی دوکانی گوڵەکانی و کاری گوڵفرۆشی خۆی دەچێتە بۆ  بۆستن.ئەوەندە نییە کە باوکەتوندوتیژەکەی کە هەموو کاتێک لە دایکی و  لیلی داوە مردووە لە شارەکەی خۆی لە شاری پلێتۆرا لە ویلایەتی مەین، لیلی رقی لە دایکیدەبۆوە چونکە هەموو کاتێک ئەو کارەی باوکی بە نهێنی دەهێڵێشتەوەو لە باوکی خۆش دەبوو .  ئەو لە یاداشتە کۆنەکانی منداڵیدا باسیئەوە دەکات کە خۆشەویستی یەکەمی خۆی ئەتڵەس کۆریگانە، کە ڕۆیشت بۆ ئەوەی پەیوەندی بە سەربازییەوە بکات، بەڵام بەڵێنی گەڕانەوەیبۆ لای داوە.لەکاتێکدا لەگەڵ هەستەکانیدا زۆرانبازی دەکات، پزیشکی نەشتەرگەری دەمارەکان ڕایل کینکەید دەناسێت. ڕایڵ سەرەنجی لیلی بۆ لایخۆی ڕادەکێشێت. وە کاتێک لیلی بە سەرکەوتوویی دەست بە کارەکەی دەکات، بەردەوام دەبن لە یەکترناسین، و دەست بە پەیوەندییەکدەکەن.فیلمی  لەگەڵ ئێمە کۆتای دێت It Ends with Us لەلایەن کۆمپانیای (Atria Books ) کە کۆمپانیای بڵاوکردنەوەی کتێبە لە ٢ی ئابی٢٠١٦ بڵاوکراوەتەوە، بە پشتبەستن بە پەیوەندی نێوان دایکی و باوکی، هوڤەر بە "سەختترین کتێب کە تا ئێستا نووسیویەتی" وەسفیکردووە.

## سەرچاوەکان
لەگەڵ ئێمە دەستپێدەکات

**لەگەڵ ئێمە دەستپێدەکات** () ڕۆمانێکی ڕۆمانسی کۆلین ھوڤەرە و لە ١٨ی تشرینی یەکەمی ٢٠٢٢لەلایەن کۆمپانیای کتێبی ئاتریاوە بڵاوکراوەتەوە،درێژەی ڕۆمانەکەیە کە لە ساڵی ٢٠١٦دا زۆرترین فرۆشی ھەبووە، لەگەڵ ئێمە کۆتای دێتIt Ends with Us. بەدواداچوونەکەی بۆ یەکەمجار لە مانگی شوباتی ٢٠٢٢ ڕاگەیەندرا، بووە بە پێشوەختەترین کتێبی سیمۆن و شوستەرلە جیھاندا. ھوڤەر ڕۆمانەکەی وەک «سوپاس» بۆ ھەوادارانی ڕۆمانی یەکەم نووسیوە. ڕۆمانەکە لەو شوێنەی کە لەگەڵ ئێمە کۆتایی دێت بەردەوامە و گرینگی بە پەیوەندی نێوان لیلی و ئەتڵەس دەکات. ڕۆمانەکە لە نێوان گێڕانەوەی کەسی یەکەمی لیلی و ئەتڵەسەوەیییە.

## تایبەتماندییەکانی ڕۆمان
چیرۆکی خۆشەویستی لەگەڵ ئەتڵەس کۆریگان و لیلی بلوم بەردەوامە لە ڕێگەی ڕۆمانی لەگەڵ ئێمە دەست پێدەکات It Starts with Us نزیکەی ساڵێک دوای دوا ڕووبەڕووبوونەوەیان. ئیمێرسۆنی کچی لیلی کە لەگەڵ ھاوسەرەکەی پێشووی و پزیشکی نەشتەرگەری دەمارەکان، ڕایل کینکەید دایییە، ئێستا تەمەنی ١١ مانگە. لیلی و ئەتڵەس لە شەقامەکانی بۆستن بە شێوەیەکی چاوەڕواننەکراو تووشی یەکتر دەبن، بەڵام ڕووبەڕووبوونەوەکە کورتە چونکە ھەردووکیان درەنگ کەوتون. دوای ئەوەی ئیمی لەگەڵ ڕایل دابەزێنێت لە سەیارە، لیلی دەگەڕێتەوە سەرکارەکەی و ناتوانێت بیرکردنەوە لە قسەکردنی لەگەڵ ئەتڵەس بوەستێنێت. بەڵام دوودڵە لە ناردنی نامە بۆ ئەتڵەس و پێشبینی کاردانەوەینەرێنی ھاوسەرە پێشووەکەی و باوکی منداڵەکەی دەکات. ئەتڵەس لەگەڵ کوڕی ھاوکارەکەی/ھاوڕێکەی، تیۆ، باس لەوە دەکات کە چی بەسەرلیلیدا ھاتووە. تیۆ ھانی دەدات نامەیەکی بۆ بنێرێت، بەڵام کاتێک لیلی تا ڕادەیەک کورت وەڵامی دەداتەوە، ئەتڵەس بێ ھیوا دەبێت. کاتێکلیلی ئەو ئێوارەیە دەگەڕێتەوە شوقەکەی، ھاوسەرەکەی پێشوی ڕایڵ و کچەکەی لەناو شوقەکەدان. ڕایل ئاشکرای دەکات کە دەیەوێت دەستبکات بە بەسەر بردنی کاتەکانی شەوانەی لەگەڵ کچەکەی ئیمی. لیلی دەڵێت کە ڕێگە بە ئیمی نادات لەگەڵ ڕایڵ بمێنێتەوە چونکە ڕایڵچەند جاڕێک لە لیلی داوەو دەترسێت ھەمان شت بەسەر کچەکەی دابێت ھەروەھا داوای کلیلی شوقەکەی دەکات کە ڕایل ھەیەتی، ئەویش بەبێ بیرکردنەوە وازی لێدەھێنێت.

## سەرچاوەکان

پۆل:وتارە بێپۆلەکان
ڕوومییە (گۆڤار)

**گۆڤاری ڕوومییە** (بە عەرەبیی ڕەوان بۆ وشەی ڕۆما) گۆڤارێکی ئەلکترۆنی ئەڵقەییە لەلایەن ناوەندی ڕاگەیاندنی حەیاتەوە بڵاودەکرێتەوە کە سەر بە دەوڵەتی ئیسلامییە. گۆڤارەکە پاش مردنی ئەبوو محەممەد عەدنانی دەرکەوت (وتەبێژی فەرمی دەوڵەتی ئیسلامی). گۆڤارەکە لە ئینتەرنێت بە چەندین زمان بڵاوکرایەوە وەک: ئینگلیزی، فەڕەنسی، ئەڵمانی، ڕووسی، ئەندوونیزی، ئوردوو، ئۆیگۆری. گۆڤارەکە لە ژمارەی یەکەمیدا چەند شەڕکەرێکی بیانی نیشاندا کە داوا لە موسڵمانان دەکەن ھێرش بکەنە سەر وڵاتەکانیان. و لە تشرینی یەکەمی ٢٠١٦ وەشانی دووەمی گۆڤارەکە بڵاوکرایەوە کە ھۆکارەکانی ئەو ھێرشانەی تێدابوو دژ بە نا موسڵمانەکان لە نەتەوە ڕۆژاواییەکان. ئەم گۆڤارە بە بەناوبانگترین گۆڤاری داعش دادەنرێت پاش گۆڤاری دابیق کە یەکەم ژمارەی لە ناوەڕاستی ساڵی ٢٠١٤ بڵاوکرایەوە.
## سەرچاوەکان
ئەڤەتار: دوایین ملکەچپێکەری ھەوا (کۆمیکەکان)

کۆمیکەکانی ***ئەڤەتار: دوایین ملکەچپێکەری ھەوا*** درێژەپێدەری فەرمی زنجیرە تەلەڤزیۆنییە ئەنیمەیشنە ڕەسەنەکانی نیکلۆدیۆنە، بە ناوی ئەڤەتار: دوایین ملکەچپێکەری ھەوا، کە بەگشتی لەلایەن مایکڵ دانتێ دیمارتینۆ و برایان کۆنێتزکۆ نووسراون و دروستکراون. زنجیرە کۆمیکەکان بریتین لە *[[ئەڤەتار: دوایین ملکەچپێکەری ھەوا ‒ سەرکێشییە ونبووەکان|سەرکێشییە ونبووەکان]]* کە لە ساڵی ٢٠٠٥ تا ٢٠١١ بڵاوکراوەتەوە و لە نێوان ئەڵقەکانی زنجیرە ڕەسەنەکە داندراون، ھەروەھا ڕۆمانی گرافیک و کورتە کۆمیکەکان کە تەواوکەری چیرۆکەکانی جیھانی ئەڤەتارن، ئەوانیش لە ساڵی ٢٠١٢ەوە بڵاوکراونەتەوە و چەند ساڵێک دوای زنجیرە ڕەسەنەکە دانراون، تائێستاش بەردەوامی ھەیە.

## كورتە چیرۆكەكان
### کورتە کۆمیکەکان
لە ساڵی ٢٠١١ەوە، شەش کۆمیکی کورتی *ئەڤەتار: دوایین ملکەچپێکەری ھەوا* و ئەفسانەی کۆرا بڵاوکراونەتەوە، لە پێشکەشکردن و بەرھەمھێنانی داڕک ھۆڕس کۆمیکس.

### ''سەرکێشییە ونبووەکان''

ڕۆمانی گرافیکی *[[ئەڤەتار: دوایین ملکەچپێکەری ھەوا ‒ سەرکێشییە ونبووەکان|سەرکێشییە ونبووەکان]]* کۆمەڵێک کۆمیکە، کە پێشتر لە گۆڤارەکانی نیکلۆدیۆن و کۆمەڵە پەڕتووکەکانی ''ئەڤەتار: دوایین ملکەچپێکەری ھەوا'' لە نێوان ساڵانی ٢٠٠٥ و ٢٠١١دا بڵاوکراونەتەوە.

### ''چیرۆکی تیمی ئەڤەتار''
*ئەڤەتار: دوایین ملکەچپێکەری ھەوا – چیرۆکی تیمی ئەڤەتار* دووەم پەڕتووکی جیھانەکەیە و باس لە ڕابردووی کارەکتەرانی نێو تیمی ئەڤەتار دەکات، کە ساڵی ٢٠١٣‒٢٠١٥ لەگەڵ چیرۆکە تەواوکراوە نوێیەکان کۆکرانەوە، و لە ٢ی تشرینی یەکەمی ٢٠١٩ بڵاوکرایەوە.

## ڕۆمانە گرافیکییەکان
داڕک ھۆڕس کۆمیکس زنجیرەیەک ڕۆمانی گرافیکی بڵاوکردەوە کە وەک درێژەپێدەری زنجیرەی تەلەڤیزیۆنی *ئەڤەتار: دوایین ملکەچپێکەری ھەوایە*. پێکھاتووە لە چیرۆکی تەواوکەر و ڕۆمانی گرافیکی سەربەخۆ. پێنج چیرۆکی یەکەم لەلایەن جین لوین یانگەوە نووسراوە.

### زنجیرەی تەلەڤیزیۆنی
* ئەڤەتار: دوایین ملکەچپێکەری ھەوا (وەرزی یەکەم)
* ئەڤەتار: دوایین ملکەچپێکەری ھەوا (وەرزی دووەم)
* ئەڤەتار: دوایین ملکەچپێکەری ھەوا (وەرزی سێیەم)

### پەڕتووکەکان
* بەڵێنەکە
* گەڕانەکە
* درزەکە
* سێبەر و دوکەڵ
* باکوور و باشور
* نەمانی ھاوسەنگی

### دەربارەی کارەکتەرەکان
* *کاتارا و زیوی چەتەی دەریایی*
* *ئەکادیمیای ملکەچپێکردنیی کانزای تۆف بیفۆنگ*
* *سوکی، بەتەنھا*
* *ئازولا لە پەرستگای ڕۆح*

## کۆکردنەوەکان
چیرۆکەکان بە چاپی کتێبخانە، بە بەرگی ڕەقی قەبارە گەورە کۆکراونەتەوە کە تێبینییەکانی دروستکەران و بەشی سکێچ لەخۆدەگرێت.

## ئەمانەش ببینە
* کۆمیکەکانی ئەفسانەی کۆرا

## سەرچاوەکان

## بەستەرە دەرەکییەکان

پۆل:ئاڤاتار: دوایین ملکەچپێکەری ھەوا
پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:بەرنامە تەلەڤیزیۆنییەکان بە زمانی ئینگلیزی
پۆل:دووبارە دەرکەوتنەوە لە تەلەڤیزیۆن
پۆل:ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
پۆل:ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
پۆل:زانستی ئەفسانەکان لە کلتورە گەلییەکاندا